Lp Priit Põldmäe
Abivallavanem
Rae Vallavalitsus
info@rae.ee	Teie 18.12.2014 nr 6-1/10117

Meie 02.01.2015 nr 6.2-3/14/6253	
Rukki tee kinnistute muutmise ja Liivatee 
katastriüksuse ning lähiala detailplaneering

Austatud härra

Olete edastanud Maa-ametile oma 18.12.2014 kirja nr 6-1/10117, milles palute kooskõlastada Rae Vallavalitsuse 17.09.2013 korraldusega nr 967 algatatud Rukki tee kinnistute muutmise ja Liivatee katastriüksuse ning lähiala detailplaneeringu. Nimetatud detailplaneeringu eesmärgiks on muuta Rae Vallavolikogu  11.12.2007 otsusega nr 340 kehtestatud Tallinna-Tartu-Võru-Luhamaa maantee ääres asuva Assaku aleviku ja Lauda tee vahele jääva ala detailplaneeringut ning moodustada maa-alale äri- ja tootmismaa liitsihtotstarbega krundid, määrata  hoonestustingimused, ehitusõigused ning juurdepääsud.

Detailplaneeringu ala kõrval asuvad keskkonnaministri12.09.2006 käskkirjaga nr 1056 riigi omandisse jäetud Tarmeku kinnistu (katastritunnusega 65301:001:2084) ning Maa-ameti peadirektori 26.06.2014 käskkirjaga nr 320 riigi omandisse jäetud Uuemaa kinnistu (katastritunnusega 65301:001:3360) ja Uusmaa kinnistu (katastritunnusega 65301:001:3359). Kõigi nimetatud kinnistute valitsejaks on määratud Keskkonnaministeerium ja volitatud asutuseks Maa-amet. 

Kuivõrd Maa-ametile 18.12.2014 esitatud planeeringulahendus ei kitsenda eelpool nimetatud riigi omandisse jäetud maa-alasid, siis märgime, et Maa-ametil piirinaabrina ei ole vastuväiteid Rukki tee kinnistute muutmise ja Liivatee katastriüksuse ning lähiala detailplaneeringu osas. Planeerimisseaduse § 25 lõike 5 kohaselt peab kohalik omavalitsus saatma kehtestatud detailplaneeringu ühe kuu jooksul planeeringu kehtestamise päevast arvates riigi maakatastri pidajale. Lisaks eelkirjeldatud planeeringutoimiku maakatastrile edastamisele palume võimaluse korral edastada ka detailplaneeringu vastuvõtmise ja kehtestamise otsused digitaalsel kujul ning kehtestatud detailplaneeringu põhikaardi ja tehnovõrkude joonise .jpg, .pdf või .dwg vormingus järgnevale e-mailile: maaamet@maaamet.ee.

Lugupidamisega

(allkirjastatud digitaalselt)
Anne Toom
Peadirektori asetäitja

Triinu Suits
675 0191 Triinu.Suits@maaamet.ee